Taman Eko Rimba Tupah

Taman Eko Rimba Tupah (atau Rekreasi Tupah dan Air Terjun Tupah) merupakan satu kawasan rekreasi hutan lipur dan air terjun yang terletak di Kedah. Taman eko rimba merupakan salah satu destinasi popular di negeri tersebut.  Air Terjun Tupah terletak di Hutan Simpan Kekal Gunung Jerai, dalam Daerah Kuala Muda, Kedah, dan dihubungi dengan jalan raya bertar. Taman ini merupakan sejenis hutan dipterokarp pamah. Kemasukan adalah percuma dari jam  7.00 pagi hingga 6.00 petang.

Sejarah 
Pada 18 Ogos 2021, Taman Eko Rimba Tupah telah menjadi antara salah satu lokasi terjejas akibat tragedi kepala air melibatkan Hutan Simpan Gunung Jerai di Daerah Kuala Muda dan Daerah Yan. Akibat dari tragedi itu, Pegawai Hutan Daerah Kedah Tengah, Jabatan Perhutanan Negeri Kedah (JPNK), Mohd Aizat Arippin telah membuat keputusan untuk menutup kawasan ini buat sementara waktu kerana kehadiran pelawat dikhuatiri terdedah kepada risiko kemalangan berikutan terdapat sisa runtuhan di sini. Penutupan ini juga berlaku kepada semua taman eko rimba dan hutan simpan negeri yang terdapat di negeri Kedah; yang juga semasa berada dalam Fasa 2 Pelan Pemulihan Negara bagi mengelakkan penularan wabak COVID-19. Selepas dari kejadian itu, Air Terjun Tupah dikatakan lebih lebar dua kali ganda dan jernih, menurut pelancong yang berkelah di situ.

Geografi 
Sungai Bujang yang berasal dari Gunung Jerai, mengalir melalui Taman Eko Rimba Tupah, ke Sungai Merbok dan bermuara di Selat Melaka.

Pengangkutan 
Taman Eko Rimba Tupah terletak kira-kira  dari Bandar Merbok,  dari pekan Bedong,  dari Sungai Petani, dan  dari ibu negeri Kedah, Alor Setar. Selain itu, jalan masuk ke taman eko rimba ini juga, telah diwartakan sebagai jalan negeri berstatus jalan pelancongan dengan kod laluan K165. Ia dapat dicapai dengan mengambil persimpangan K165 dari Jalan Pantai Barat Kedah K1.

Kemudahan 
Pihak berkuasa tempatan (PBT) setemapat iaitu Majlis Perbandaran Sungai Petani telah membina beberapa kemudahan seperti tempat letak kereta, surau, wakaf rehat, tandas awam, restoran dan gerai, chalet dan tapak perkhemahan.

Lihat juga 
 Pelancongan di Kedah

Rujukan

Pautan luar 
 
 

Air terjun di Kedah
Penubuhan 1990 di Malaysia